Diari Oficial de la Generalitat Valenciana


Sumari del DOGV 1215, del 03-01-1990 (1990/816124)

ORDRE de 5 d'octubre de 1989, de la Conselleria de Cultura, Educació i Ciència, per la que es convoquen ajudes per al desenrotllament d'activitats d'educació ambiental en els centres educatius no universitaris de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/05/(1)/dof/vci/html**

### Dades del document

Número de DOGV
:   1215

Data del DOGV
:   03-01-1990

Secció del DOGV
:   DISPOSICIONS GENERALS

Número del document
:   1990/816124


Data del document
:   05-10-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 d'octubre de 1989 de la Conselleria de Cultura, Educació i Ciència, per la qual es convoquen ajudes per al desenrotllament d'Activitats d'Educació Ambiental en els Centres Educatius no Universitaris de la Comunitat Valenciana.  
El coneixement, la conservació i la millora del medi, son valors que cal potenciar i trametre a les noves generacions de ciutadans dins d'una concepció global i de valoració positiva del desenvolupament humà.  
Per assolir aquell objectiu ha de vertebrar-se en els centres escolars un disseny d'activitats d'Educació Ambiental en una proposta integradora i multidisciplinar tot tenint en compte els programes de la UNESCO (PIEA) i les Nacions Unides (PNUMA). Aquestes activitats s'han d'orientar a la consecució d'unes relacions equilibrades esser humà-medi emmarcades en una concepció ecològica global, tot creant actituds positives en els alumnes; únic camí per a la construcció d'una societat capaç de gestionar el seu medi ambient en el respecte a l?equilibri de la Biosfera. En aquest sentit els centres escolars esdevenen llocs privilegiats com a institucions formatives on es pot i es deu iniciar aquest procés de conscienciació.  
Es per això, que en ús de les atribucions atorgades en la llei de Govern Valencià, art. 35.é de la llei 5/1983,  
ORDENE:  
Primer  
Es convoquen ajudes per al desenrotllament d'activitats d'Educació Ambiental en els centres no universitaris de la Comunitat Valenciana. Ara bé, els centres públics no rebran subvencions sinó increments en les despeses de funcionament (cap. II). Aquestes ajudes seran de dues classes: global, de 500.000 PTA mi específica, de 200.000, per un total de 9.100.000 PTA i amb càrrec a les aplicacions pressupostàries 29.65.716.88.156.87/30 per un import de 6.920.000 PTA i a les línies 409/000/89 per un import de 1.180.000 PTA del programa 422.20 i 407/000/89 per un import de 1.000.000 PTA del programa 422.30 del vigent pressupost de la Generalitat Valenciana per a 1989.  
Segon  
Aquests projectes tindran per objectiu potenciar accions concretes de coneixement, anàlisi, conservació i aplicació didàctica del medi, a realitzar per grups d'alumnes d'aquells nivells educatius, amb la coordinació del professor o professora responsable de l'experiència.  
Tercer  
Els Projectes podran tractar temàtiques com les següents:  
a) Pla de recuperació o conservació d'una zona o espai natural o humà característic.  
b) Pla d'activitats a realitzar abans, durant i després d'una estada en granja-escola, escola de Natura, itinerari, visita i altres.  
c) Proposta de posada en funcionament de l?hort i/o granja a l?escola.  
d) Organització de setmanes ecològiques, acampades ecològiques, diades, etc.  
e) Qualsevol altra que responga als pressupòsits de l?Educació Ambiental.  
Quart  
Els projectes que aborden una sola temàtica o activitat d'entre les esmentades es consideraran específics, mentre els que abasten de forma integrada i total l?estudi i millorament de l?entorn com a resposta de la comunitat educativa a l'arrelament al medi, es consideraran projectes globals d'Educació Ambiental.  
Cinquè  
- En qualsevol cas s'haura de considerar, en el projecte, els següents aspectes:  
a) Descripció de l?entorn i/o context característic i la seua relació amb el centre educatiu.  
b) Inclusió de la/es activitat/s d'Educació Ambiental en el Pla del Centre.  
c) Formulació d'objectius en els àmbits de coneixements, hàbits i actituds per als nivells i cicles implicats.  
d) Programació d'activitats a desenrotllar pels alumnes, com a protagonistes principals del projecte i característiques organitzatives del grup d'estudiants implicats.  
e) Assignació de tasques al personal col·laborador.  
f) Aplicació dels resultats dels projectes a la dinàmica educativa i general.  
g) Previsions econòmiques.  
h) Institucions i grups que, en tot cas, recolzen el projecte.  
- Els projectes hauran de comptar amb l'informe favorable del Consell Escolar del Centre.  
Sisè  
El termini de presentació dels projectes es clou el dia 31 de gener de 1990.  
Seté  
El professor/a o professors/es responsables es comprometen, a més de posar en funcionament el Projecte, a assistir a les sessions de coordinació i intercanvi que es convoquen.  
Vuité  
La Direcció dels centres seleccionats es compromet a custodiar i inventariar el material adquirit amb la subvenció rebuda, a donar continuitat a l'experiència i a elaborar els informes i documentació estadística que s'els requeresca.  
Nové  
Per tal de seleccionar aquells Projectes que s'ajusten a la present convocatòria i siguen mereixedors d'ajut es constituirà una comissió composada per:  
- President: El cap del servei de Programes d'Alumnes de la Direcció General de Centres i Promoció Educativa.  
Vocals:  
- Un director de CEP nomenat per la Direcció General d'Ordenació i Innovació Educativa.  
- Un tècnic del Programa de Reforma nomenat també per la Direcció General d'Ordenació i Innovació Educativa.  
- Un inspector tècnic d' Educació així mateix nomenat per la Direcció General d' Ordenació i Innovació Educativa.  
- Un cap de Servei d'Activitats Culturals i Educatives nomenat per la Direcció General de Centres i Promoció Educativa.  
El responsable de les activitats d' Educació Ambiental de la Direcció General de Centres i Promoció Educativa, que farà de secretari.  
Desè  
La Comissió elevarà a l'Il·lm. Sr. Director General de Centres i Promoció Educativa la proposta que corresponga per a la resolució corresponent.  
Onzè  
El seguiment i avaluació dels projectes aprovats serà realitzat per la Inspecció Educativa en cada àmbit territorial a través dels inspectors de circumscripció responsables del Programa d'Educació Ambiental amb l'assistència dels coordinadors.  
Dotzè  
La Conselleria de Cultura, Educació i Ciència se reserva el dret a difundir i publicar els treballs dels projectes que resulten seleccionats.  
Tretzè  
S'autoritza la Direcció General de Centres i Promoció Educativa per dictar les instruccions i resolucions oportunes en el desenrotllament d'aquesta Ordre.  
València, 5 d'octubre de 1989.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI